**Lauri Markus Marjamäki** (s. 29. toukokuuta 1977 Tampere) on suomalainen jääkiekkovalmentaja.

Marjamäki on toiminut Tampereen Ilveksen ja Espoo Bluesin juniorijoukkueiden päävalmentajana, Espoo Bluesin SM-liigajoukkueen apu- ja päävalmentajana ja Suomen alle 20-vuotiaiden jääkiekkomaajoukkueen päävalmentajana. Marjamäki toimi Suomen maajoukkueen apuvalmentajana vuosina 2013–2015, ja päävalmentajana vuosina 2016–2018. Hän on valmentanut Kärppiä vuosina 2013–2016 ja uudelleen 2022–2023 sekä Jokereita 2018–2022.

Ura
---

Pelaajana Marjamäki edusti Tampereen Kooveeta ja Ilvestä. Hän lopetti pelaajauransa ollessaan 17-vuotias. Hän aloitti valmentamisen pian peliuransa päättymisen jälkeen. Hän valmensi Tampereen Ilveksen B- ja C -ikäluokan juniorijoukkueita vuosina 1999–2002, jonka jälkeen hän siirtyi Espoo Bluesiin. Hän valmensi Bluesin C-, B- ja A -ikäluokan juniorijoukkueita, ja saavutti Jääkiekon A-nuorten SM-liigassa Bluesin päävalmentajana SM-pronssia vuonna 2006 ja -hopeaa vuonna 2007. Kaudeksi 2007–2008 hän nousi Bluesin SM-liigajoukkueen valmennustiimiin, ja saavutti apuvalmentajana toimiessaan kaksi SM-hopeaa. 

Vuosina 2011–2013 Marjamäki toimi Bluesin päävalmentajana. Vuoden 2012 keväällä hänestä tuli SM-liigan historian ensimmäinen päävalmentaja, jonka joukkue pystyi nousemaan ottelusarjan 0–3-tilanteesta neljällä peräkkäisellä otteluvoitolla jatkopaikkaan voitoin 4–3. Marjamäki erotettiin tehtävästään vuoden 2013 alussa, minkä jälkeen hän siirtyi kolmen vuoden sopimuksella Oulun Kärppien päävalmentajaksi. Hän valmensi seuran jääkiekon Suomen mestaruuteen vuosina 2014 ja 2015. Marjamäki palkittiin SM-liigakauden 2014–2015 lopussa parhaan valmentajan Kalevi Numminen -palkinnolla.

Elokuussa 2015 Suomen jääkiekkoliitto ilmoitti, että Marjamäki seuraa Kari Jalosta A-maajoukkueen päävalmentajana kaudesta 2016–2017 alkaen. Marjamäki valmensi Suomea kaikkiaan neljissä arvokisoissa, ja hänen valmentajakautensa päättyi keväällä 2018. Marjamäki oli ensimmäinen Suomen päävalmentaja yli 30 vuoteen, joka ei saavuttanut arvokisamitalia – edellinen oli ollut Suomea vuosina 1986–1987 valmentanut Rauno Korpi.

Marraskuussa 2017 Marjamäki solmi 2+2-vuotisen sopimuksen KHL-seura Jokereiden kanssa. Hänen työpestinsä Jokereiden päävalmentajana alkoi 1. kesäkuuta 2018.

Heinäkuussa 2019 julkistettiin, että Marjamäen ja Jokereiden sopimuksen 2 optiovuotta käytetään ja näin Marjamäki jatkaa Jokereiden päävalmentajana kevääseen 2022 saakka. Marraskuussa 2021 ilmoitettiin ettei sopimusta enää jatketa sen jälkeen.

Helmikuussa 2022 Marjamäki siirtyi Kärppien päävalmentajaksi sen jälkeen kun Jokereiden kausi päättyi ennenaikaisesti Venäjän hyökättyä Ukrainaan.

Marjamäki sai potkut Kärpistä joulukuussa 2023 huonon urheilullisen menestyksen vuoksi. Potkujen aikaan Kärpät oli sarjataulukossa viidentenä ja saanut edellisestä kymmenestä ottelusta vain yhdeksän pistettä.

Muuta
-----

Koulutukseltaan Marjamäki on liikunnanohjaaja, ja hän on suorittanut valmentajan erikoisammattitutkinnon. Marjamäen vaimo Sari Marjamäki (o.s. Fisk) on myös entinen jääkiekkoilija.

Saavutukset
-----------

Päävalmentajana

* Jääkiekon SM-pronssia 2016
* Jääkiekon Suomen mestaruus Oulun Kärpissä kausilla 2013–2014 ja 2014–2015
* CHL-hopeaa 2016
* Jääkiekon A-nuorten SM-hopeaa 2007
* A-juniorien SM-pronssia 2006

Apuvalmentajana

* SM-hopeaa 2008
* SM-hopeaa 2011
* olympiapronssia 2014
* MM-hopeaa 2014

Lähteet
-------

1. ↑
2. ↑  Jääkiekkoliitto vahvisti: Lauri Marjamäki ei jatka Leijonien päävalmentajana kauden jälkeen *iltalehti.fi*. Viitattu 23.8.2017.
3. 1 2  Koivunen, Tommi: Marjamäen unelma tässä ja nyt  8.9.2011. Jatkoaika.com. Viitattu 24.6.2012.
4. ↑  Uskomaton Blues teki historiaa  2.4.2012. MTV3. Viitattu 24.6.2012.
5. ↑  Tässä ovat Liiga-kauden 2014–15 palkitut! *Liiga.fi*.  2.5.2015. Viitattu 21.5.2023.
6. ↑  Lauri Marjamäestä Leijonien seuraava päävalmentaja *Leijonat.fi – Suomen jääkiekkoliitto*.  28.8.2015. Viitattu 29.8.2015.
7. ↑  Hiitelä, Juha: Kommentti: Lauri Marjamäki oli Leijonien päävalmentajana fiasko *Is.fi*.  17.5.2018. Viitattu 18.5.2018.
8. ↑  Vahvistus: Lauri Marjamäki lähtee Jokereista! *www.iltalehti.fi*. Viitattu 9.11.2021.
9. ↑  Lauri Marjamäki siirtyy välittömästi Kärppien päävalmentajaksi: "Nopeat on liikkeet" *Iltalehti*.  27.2.2022. Viitattu 27.2.2022.
10. ↑  Hoffrén, Sami: Näin Kärppien pomo perustelee Lauri Marjamäen potkuja *Ilta-Sanomat*.  18.12.2023. Viitattu 18.12.2023.
11. ↑  Laiho, Harri: Salminen päättää porilaisten mieskiekkoilijoiden pitkän putken  8.2.2014. Satakunnan Kansa.  Arkistoitu 24.9.2015. Viitattu 19.4.2014.


|  |  |  |
| --- | --- | --- |
| Edeltäjä:**Pekka Tirkkonen** | **Kalevi Numminen -palkinnon voittaja**2015 | Seuraaja:**Jussi Tapola** |

|  |  |  |
| --- | --- | --- |
| Edeltäjä:**Petri Matikainen** | **Bluesin päävalmentaja**2011–2013 | Seuraaja:**Mikko Saarinen** |

|  |  |  |
| --- | --- | --- |
| Edeltäjä:**Hannu AravirtaLauri Mikkola** | **Oulun Kärppien päävalmentaja**2013–20162022–2023 | Seuraaja:**Kai SuikkanenVille Mäntymaa** |

|  |  |  |
| --- | --- | --- |
| Edeltäjä:**Kari Jalonen** | **Suomen jääkiekkomaajoukkueen päävalmentaja**2016–2018 | Seuraaja:**Jukka Jalonen** |

|  |  |  |
| --- | --- | --- |
| Edeltäjä:**Jukka Jalonen** | **Jokerien päävalmentaja**2018–2022 | Seuraaja:**–** |

Suomen joukkue – Jääkiekon MM-kilpailut 2017
4 Lehtonen |
5 Kukkonen (**C**) |
6 Jaakola (**A**) |
15 M. Aaltonen |
19 Savinainen |
20 Aho |
23 Kemppainen |
24 J. Lajunen |
29 Säteri |
31 Ortio |
33 Hännikäinen |
36 Järvinen |
37 Pyörälä |
38 Hietanen |
39 Puljujärvi |
40 Sallinen |
41 Pihlström |
47 V. Lajunen |
50 J. Aaltonen |
51 Filppula (**A**) |
55 Ohtamaa |
60 Honka |
62 Osala |
70 Korpisalo |
96 Rantanen |
Valmentaja Lauri Marjamäki

Suomen joukkue – Jääkiekon MM-kilpailut 2018
2 Pokka |
4 Kivistö |
6 Honka |
7 Mikkola |
12 Anttila |
18 Mäenalanen |
19 Savinainen |
20 Aho (**A**) |
22 Pesonen |
24 Kapanen |
25 Jormakka |
29 Säteri |
34 Palola |
35 Husso |
37 Kilpeläinen |
41 Heiskanen |
50 Riikola |
55 Koivisto |
64 Granlund (**C**) |
65 Manninen |
74 Suomela |
77 Nutivaara |
81 Tolvanen |
86 Teräväinen |
96 Rantanen (**A**) |
Valmentaja Lauri Marjamäki



|  |  |  |  |
| --- | --- | --- | --- |
| 

| * n
* k
* m
Kärppien päävalmentajat SM-liigassa |
| --- |
|  |
| 
* Kari Mäkinen (1977–1983)
* Pentti Matikainen (1983–1987)
* Kari Mäkinen (1987–1988)
* Esko Nokelainen (1988)
* Jaakko Palsola (1988–1989)
* Juhani Tamminen (2000–2001)
* Kari Heikkilä (2001–2004)
* Kari Jalonen (2004–2008)
* Matti Alatalo (2008–2010)
* Mikko Haapakoski (2010)
* Hannu Aravirta (2010–2013)
* Lauri Marjamäki (2013–2016)
* Kai Suikkanen (2016–2017)
* Mikko Manner (2017–2021)
* Lauri Mikkola (2021–2022)
* Lauri Marjamäki (2022–2023)

 |

 |

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Yle

 |

 |